Rikunarita-ORG/Wikinium huggingface dataset:
# ఎల్.విజయలక్ష్మి

| ఎల్.విజయలక్ష్మి |
| --- |
| పరమానందయ్య శిష్యులకథ చిత్రంలో రాజనర్తకి రంజని పాత్రలో ఎల్.విజయలక్ష్మి |
| జననం | 1943 |
| ఇతర పేర్లు | విజయలక్ష్మి దే దత్తా |
| వృత్తి | సినిమా నటి |
| క్రియాశీలక సంవత్సరాలు | 1961–1969 |
| భాగస్వామి | సురజిత్ కుమార్ దే దత్తా |
| పిల్లలు | రాజ్ దే దత్తా (కొడుకు) |
| బంధువులు | సంగీత దే దత్తా (కోడలు) |

**ఎల్.విజయలక్ష్మి** 1960వ దశకములోని తెలుగు సినిమా నటి, భరతనాట్య కళాకారిణి. తెలుగు, తమిళ, మలయాళం, హిందీ భాషలలో వందకు పైగా సినిమాలలో నటించింది.

ఈమెకు నాట్యం అంటే ఎంతో ఆసక్తి. ఈమె సరైన భరతనాట్యం గురువు కోసమే, వీరి కుటుంబం పూణే నుండి చెన్నై తరలి వచ్చింది. త్వరగా నేర్చుకునే చురుకుదనం ఉన్న విజయలక్ష్మి అనతికాలంలోనే చక్కని నాట్యకళాకారిణిగా తీర్చిదిద్దుకుంది. ఈమె ఆరంగేట్రానికి, తనకు స్ఫూర్తినిచ్చిన నాట్యకళాకారిణి కుమారి కమల కూడా హాజరైంది. ఈమె నాట్యం చూసి ఈమెకు తొలిసారిగా తెలుగు సినిమాలలో నటించే అవకాశం వచ్చింది. ఆ తరువాత తమిళంలో కూడా నటించే అవకాశాలు వచ్చాయి.

1960వ దశకపు చివర్లో వచ్చిన ఈటి వరై ఉరవు ఈమె చివరి చిత్రం. ఆ చిత్ర నిర్మాణ సమయంలో విజయలక్ష్మి సోదరుని స్నేహితుడు, విజయలక్ష్మి ఫోటోను చూసి ఆమెను ప్రేమించాడు. పెళ్ళి ప్రతిపాదన చేశాడు. అందుకు విజయలక్ష్మి తల్లితండ్రులు అంగీకరించడంతో 1969లో మనీలాలో పనిచేస్తున్న వ్యవసాయ శాస్త్రజ్ఞుడు సురజిత్ కుమార్ దే దత్తాను పెళ్ళిచేసుకొని మనీలాలో స్థిరపడింది. మనీలాలో ఖాళీ సమయంలో చేసేదేమి లేక వ్యవసాయశాస్త్రంలో ఉన్నత చదువులు ప్రారంభించింది.

విజయలక్ష్మి 1991లో అమెరికాలో స్థిరపడి, అకౌంటింగ్ విద్యను అభ్యసించి ప్రస్తుతం అమెరికాలోని వర్జీనియా పాలిటెక్నిక్ విశ్వవిద్యాలయంలో బడ్జెటింగ్ అధికారిగా పనిచేస్తున్నది.

తెనాలిలో జరుగుతున్న ఎన్టీఆర్‌ శత జయంతి ఉత్సవాల్లో భాగంగా 2022 అక్టోబరు నెల 30, 31 తేదీల్లో ఎల్.విజయలక్ష్మి పాల్గొన్నారు. ఆమెకు ఎన్‌టీఆర్‌ స్మారక **పురస్కారం** బహుకరించారు.

## చిత్ర సమాహారం

* జగదేక వీరుని కథ (1961) - నాగ పుత్రిక
* ఆరాధన (1962) - నాట్యకత్తె
* గుండమ్మ కథ (1962 - పద్మ
* మహామంత్రి తిమ్మరుసు (1962) - చిన్నాదేవి
* శ్రీకాకుళ ఆంధ్ర మహావిష్ణు కథ (1962)
* నర్తనశాల (1963) - ఉత్తర
* పునర్జన్మ (1963)
* షబ్నమ్ (హిందీ) (1964)
* పూజాఫలం (1964)
* బబ్రువాహన (1964) - సుభద్ర
* బొబ్బిలి యుద్ధం (1964)
* రాముడు భీముడు (1964)
* పరమానందయ్య శిష్యుల కథ (1966)
* నసీహత్ (హిందీ) (1967)
* శ్రీకృష్ణావతారం (1967)
* భక్త ప్రహ్లాద (1967)
* చిత్రలేఖ

## బయటి లింకులు

*

ఇంటర్నెట్ మూవీ డేటాబేసు లో ఎల్.విజయలక్ష్మి పేజీ

* ఎల్.విజయలక్ష్మి టోరీ ఇంటర్వ్యూ మొదటి భాగం, రెండవ భాగం
* ఎల్.విజయలక్ష్మి కుటుంబం ఫోటోలు - [1], [2]

## మూలాలు
# ఎస్.పి.కోదండపాణి

| ఎస్.పి.కోదండపాణి |
| --- |
| ఎస్.పి.కోదండపాణి |
| జననం | శ్రీపతి పండితారాధ్యుల కోదండపాణి 1932 గుంటూరు |
| మరణం | 1974 ఏప్రిల్ 5 |
| వృత్తి | సంగీత దర్శకుడు |

**ఎస్.పి.కోదండపాణి** (1932 - 1974) సుప్రసిద్ధ తెలుగు సినిమా సంగీత దర్శకుడు. వీరి పూర్తిపేరు **శ్రీపతి పండితారాధ్యుల కోదండపాణి**. వీరు *ఇదిగో దేవుడు చేసిన బొమ్మ* వంటి కొన్ని పాటలు పాడారు కూడా.

## జీవిత విశేషాలు

ఇతను 1932 వ సంవత్సరంలో గుంటూరులో జన్మించాడు. అతని బాల్యం గుంటూరులో గడిచింది. ఇతను 9 వ తరగతి వరకు ఆ ఊరిలోనే చదువుకున్నాడు. చిన్నప్పుడు పద్యాలు, పాటలు పాడటం, సంగీతం, హార్మోనియం నేర్చుకున్నాడు. అద్దేపల్లి రామారావు చిత్రం నా ఇల్లులో బృందగానంలో మొదటి సారిగా 1953 లో సినిమాలలో పాడే అవకాశం కలిగింది. సుసర్ల దక్షిణామూర్తి వద్ద హార్మోనిస్టుగాను, సహాయకుడిగాను పనిచేశాడు. 1955లో సంతానం చిత్రం ద్వారా స్వతంత్రంగా పాటపాడే అవకాశం లభించింది. ఆ తరువాత కె.వి. మహదేవన్ వద్ద ఐదేళ్ళు బాధ్యతలు నిర్వహించి ఎన్నో మెళకువలు తెలుసుకోగలిగాడు.

హాస్యనటుడు పద్మనాభం రేఖా అండ్ మురళీ ఆర్ట్స్ సంస్థ పేరుతో నాటకాలు ప్రదర్శించేవాడు. ఆయనకు సంగీత దర్శకుడిగా సేవలందించాడు. అక్కడ సంపాదించిన కీర్తి ప్రతిష్ఠల వల్ల 1961లో కన్నకొడుకు చిత్రానికి సంగీత దర్శకుడయ్యాడు. తరువాత పదండి ముందుకు (1962), మంచి రోజులొచ్చాయి, బంగారు తిమ్మరాజు, తోటలో పిల్ల కోటలో రాణి, లోగుట్టు పెరుమాళ్ళకెరుక మొదలైన చిత్రాలకు పనిచేశాడు. తాను సంగీతం చేకూర్చే ప్రతి పాట శ్రావ్యంగా ఉండాలని, సాహిత్య విలువ దెబ్బతినకూడదని భావించేవాడు. ఈయన మొత్తం 101 చిత్రాలకు సంగీత దర్శకత్వం వహించాడు. ఇతను చిన్న వయసులోనే 42 సంవత్సరాలకే (5 ఏప్రిల్, 1974) న చనిపోయాడు.

పద్మనాభం చిత్రం శ్రీ శ్రీ శ్రీ మర్యాద రామన్న ద్వారా ఇతను 1967లో ఈనాటి ఉత్తమ గాయకుడు ఎస్.పి.బాలసుబ్రహ్మణ్యంను తెలుగు తెరకు పరిచయం చేశాడు.

## చిరకాలం గుర్తుండే పాటలు

* బొమ్మను చేసి ప్రాణం పోసి - దేవత
* ఇది మల్లెల వేళయనీ - సుఖదుఃఖాలు
* జగమే రామమయం - శ్రీరామకథ
* చుక్కలన్ని చూస్తున్నాయీ - జ్వాలాద్వీప రహస్యం

## చిత్రాలు

* గాంధీ పుట్టిన దేశం (1973)
* పండంటి కాపురం (1972) (సంగీత దర్శకుడు, నేపథ్య గాయకుడు)
* తాతా మనవడు (1972)
* అదృష్ట దేవత (1972)
* బస్తీ బుల్ బుల్ (1971)
* కథానాయిక మొల్ల (1970)
* గోపాలుడు భూపాలుడు (1969)
* మంచి మిత్రులు (1969)
* శ్రీ రామ కథ (1969)
* పేదరాశి పెద్దమ్మ కథ (1968)
* నేనంటే నేనే (1968)
* భలే మొనగాడు (1968)
* అగ్గిమీద గుగ్గిలం (1968)
* మంచి కుటుంబం (1968)
* రణభేరి (1968)
* అపూర్వ పిరవైగళ్ (Apoorva Piravaigal) (1967)
* సత్యమే జయం (1967)
* శ్రీ శ్రీ శ్రీ మర్యాద రామన్న (1967)
* మంచి కుటుంబం (1967)
* ఇద్దరు మొనగాళ్లు (1967)
* భూలోకంలో యమలోకం (1966)
* లోగుట్టు పెరుమాళ్ళకెరుక (1966)
* పొట్టి ప్లీడరు (1966)
* ఆటబొమ్మలు (1966)
* ఆకాశ రామన్న (1965)
* కథానాయకుని కథ (1965)
* పక్కలో బల్లెం (1965)
* దేవత (1965)
* జ్వాలాద్వీప రహస్యం (1965)
* కీలు బొమ్మలు (1965)
* తోటలో పిల్ల కోటలో రాణి (1964)
* బంగారు తిమ్మరాజు (1964)
* మంచి రోజులు వస్తాయి (1963)
* గురువును మించిన శిష్యుడు (1963)
* ఏకైక వీరుడు (1962)
* పదండి ముందుకు (1962)
* విప్లవ వీరుడు (1961) (తమిళం డబ్బింగ్)
* కన్నకొడుకు (1961)
* సంతానం (1955) (సహాయ సంగీత దర్శకుడు, నేపథ్య గాయకుడు)
* నా ఇల్లు (1953) నేపథ్య గాయకుడు (కోరస్)

## బయటి లింకులు

* ఐ.ఎమ్.డి.బి.లో కోదండపాణి పేజీ.
* [ఛిమట మ్యూజిక్ వారి స్వర్ణయుగ సంగీత దర్శకులు]
# మనోరమ (నటి)

| మనోరమ Manorama [மனோரமா] |
| --- |
|  |
| జననం | Gopishantha Kasi Clockudaiyar మే 26, 1937 మన్నార్గుడి, తమిళనాడు, India |
| మరణం | అక్టోబర్ 11, 2015 |
| ఇతర పేర్లు | ఆచి (Aachi) |
| వృత్తి | రంగస్థల, సినిమా, టి.వి. నటి |
| క్రియాశీలక సంవత్సరాలు | 1958 –2013 |
| పిల్లలు | భూపతి |

**మనోరమ** (ఆంగ్లం: **Manorama**; born Gopishantha తమిళం: கோபிசாந்தா) (మే 26, 1937 - అక్టోబరు 11, 2015) సుప్రసిద్ధ దక్షిణ భారత సినిమా నటీమణి. ఈమె సుమారు 1500 సినిమాలు, 1000 నాటక ప్రదర్శనలు ఇచ్చింది. ఈమె ఎక్కువగా తమిళ భాషలో ఎక్కువగా నటించింది. ఈమె కొన్ని మలయాళం, తెలుగు, కన్నడ, హిందీ భాషా చిత్రాలలో కూడా నటించింది. ఈమెను అభిమానులు **ఆచి** (**Aachi**) అని ప్రేమగా పిలుస్తారు.

1987లో ప్రపంచంలోనే అత్యధిక సినిమాలలో నటించిన సినీ నటిగా ఈమె గిన్నీస్ బుక్లో స్థానం సంపాదించింది. ఈ రికార్డు 2009 వరకూ ఎవరూ అధిగమించలేదు. మనోరమ ఐదుగురు ముఖ్యమంత్రులతో కలిసి నటించారు. తమిళనాడు సీఎం జయలలిత, మాజీ సీఎంలు అణ్ణా దురై, ఎం.జి.రామచంద్రన్, కరుణానిధితో పాటు నందమూరి తారక రామారావుతో కలిసి నటించారు.

హీరోలైన శివాజీ గణేశన్, రజనీకాంత్‌, కమల్ హాసన్తో కలిసి నటించారు. 1958లో తమిళంలో మాలఇట్టామంగై చిత్రంతో మనోరమ తెరంగ్రేటం చేశారు. ఇక చివరి చిత్రం సింగం-2.

## జననం

మనోరమ 1937, మే 26 న తమిళనాడు లోని మన్నార్‌గుడిలో జన్మించారు. ఈవిడ అసలు పేరు గోపిశాంత.

## అవార్డులు

పద్మశ్రీపురస్కారం
* 1988 : ఉత్తమ సహాయనటిగా భారత జాతీయ చలనచిత్ర పురస్కారం
* 2002 : పద్మశ్రీ పురస్కారం
* కళైమామణి పురస్కారం

## నటించిన తెలుగు సినిమాలు

1. ఎవరాస్త్రీ? (1966)
2. బొమ్మలాట (1970)
3. భద్రకాళి (1976)
4. శుభోదయం (1980)
5. కాళి (1980)
6. విచిత్ర సోదరులు (1989) - మునియమ్మ
7. మా ఇంటి కృష్ణుడు (1990)
8. మైఖేల్ మదన కామరాజు (1991) - గంగాబాయి
9. అల్లరి ప్రియుడు (1993)
10. కుంతీ పుత్రుడు (1993)
11. జంటిల్ మేన్ (1993) - అర్జున్ తల్లి
12. బొబ్బిలి రాయుడు (1994)
13. యమలవ్ (1995)
14. రిక్షావోడు (1995) - బామ్మ
15. ప్రేయసి (1996)
16. సింహం (1997)
17. సాంబయ్య (1999)
18. మా ఆయన సుందరయ్య (2001)
19. బావ నచ్చాడు (2001) - భానుపతి
20. ధీరుడు (2006)
21. కృష్ణార్జున (2008)
22. అరుంధతి (2009) - చంద్రమ్మ
23. యముడు (2010) - మల్లికార్జున తల్లి
24. అరుణాచలం

## మరణం

గత కొంత కాలంగా గుండె సంబంధిత వ్యాధితో బాధ పడుతున్న ఆమె చెన్నై లోని ఓ ప్రైవేటు ఆస్పత్రిలో చికిత్స పొందుతూ 2015, అక్టోబర్ 11 న తుదిశ్వాస విడిచారు.

## మూలాలు

## బయటి లింకులు

* IMDb bio
* Profile at Nilacharal
# జెమినీ గణేశన్

| జెమినీ గణేశన్ |
| --- |
| జననం | గణేశన్ (1920-11-17)1920 నవంబరు 17  పుదుక్కొట్టై, భారతదేశం |
| మరణం | 2005 మార్చి 22(2005-03-22) (వయసు: 84)  పుదుక్కొట్టై, తమిళనాడు, భారతదేశం |
| ఇతర పేర్లు | కదళ్ మన్నాన్, సాంబార్ |
| వృత్తి | నటుడు |
| క్రియాశీలక సంవత్సరాలు | 1947 - 2005 |
| భాగస్వామి | అలమేలు, సావిత్రి, పుష్పవల్లి |

**జెమినీ గణేషన్** (నవంబర్ 17, 1920 - మార్చి 22, 2005) తమిళ నటుడు. తెలుగులో కూడా అనేక చిత్రాలలో నటించాడు. ఇతడు తెలుగు సినిమా మహానటి సావిత్రి భర్త. ఊరు పుదుక్కోటై. జెమినీలో పనిచేయటం వలన జెమినీ గణేశన్‌ గా వ్యవహరిస్తారు. ఇతను సైన్సు గ్రాడ్యుయేట్‌. మద్రాసులో లెక్చరర్‌గా పనిచేశాడు. స్పోర్ట్స్‌మన్‌ అనేక హిట్‌ సినిమాల్లో హీరోగా, తర్వాతి రోజుల్లో కారెక్టర్‌ యాక్టర్‌గా నటించాడు. తమిళ, తెలుగు, హిందీ సినిమాల్లో కూడా నటించాడు. నాలుగు పెళ్లిళ్లు చేసుకున్నాడు. మొదటిభార్య అలిమేలు. రెండో భార్య నటీమణి పుష్పవల్లి నటి రేఖ తల్లి. మూడో భార్య నటి సావిత్రి. తన 79వ యేట సెక్రటరీ జులియాన నాలగవ భార్య. ఇతను 22 మార్చి 2005 తేదీన దీర్ఘకాలిక అనారోగ్యం వలన చనిపోయారు.

## నటించిన తెలుగుసినిమాలు

* సౌభాగ్యవతి (1959)
* కనవనే కన్కండ దైవమ్ (1955)
* మావూరి అమ్మాయి (1960)
* పవిత్ర ప్రేమ (1962)
* పతివ్రత (1964)
* శృంగార లీల (1976)
* రుద్రవీణ (1988)
* ఉన్నాల్ ముడియుం తంబి (1988)
* భామనే సత్యభామనే (1996)

## మూలాలు
# దేవిక

| దేవిక |
| --- |
|  |
| జననం | ప్రమీలా దేవి (1943-04-25)1943 ఏప్రిల్ 25 మద్రాస్, మద్రాస్ ప్రెసిడెన్సీ, బ్రిటిష్ ఇండియా (ప్రస్తుతం చెన్నై, తమిళనాడు, భారతదేశం) |
| మరణం | 2002 మే 2(2002-05-02) (వయసు: 59) చెన్నై, తమిళనాడు, భారతదేశం |
| జాతీయత | ఇండియన్ |
| వృత్తి | నటి |
| క్రియాశీలక సంవత్సరాలు | 1954–1986 |
| భాగస్వామి |
దేవదాస్
​ ​(m. 1968; div. 1990)​ |
| పిల్లలు | కనక (జ.1973) |
| బంధువులు | రఘుపతి వెంకయ్య నాయుడు (తాత) |

**దేవిక** (1943 - మే 2, 2002) ఒక తెలుగు సినిమా నటి. 1960, 70 దశకాలలో అందాల తారగా తెలుగు, తమిళ సినీరంగాలలో వెలుగొందింది. తెలుగు, తమిళ, మలయాళంలలో 150కి పైగా సినిమాలలో నటించింది.

## బాల్యం, విద్యాభ్యాసం

ఈమె అసలు పేరు ప్రమీలాదేవి. చిత్తూరు జిల్లా చంద్రగిరి ప్రాంతానికి చెందినది . ఈమె తండ్రి పేరు గజపతినాయుడు.

## సినిమాల్లో

ఈమె ఎన్టీ రామారావుతో హీరోయిన్‌గా రేచుక్క అనే సినిమాలో తొలిసారి నటించారు. అత్తా ఒకింటి కోడలే, కంచుకోట, ఆడ బ్రతుకు సినిమాలు ఆమెకు ఎంతో గుర్తింపు తెచ్చి పెట్టాయి. ఎన్.టి.రామారావు నిర్మించిన శ్రీమద్విరాట్ పోతులూరి వీరబ్రహ్మేంద్ర స్వామి చరిత్ర సినిమాలో చివరి సారిగా నటించారు. ఈమె కూతురు కనక తమిళ సినిమాల్లో నటిస్తున్నారు. ఈమె తెలుగు సినిమాకు ఆద్యునిగా భావించే రఘుపతి వెంకయ్య బంధువు. 2002 మే 2వ తేదీ తెల్లవారుజామున మద్రాసులోని ఒక ప్రైవేటు ఆసుపత్రిలో అస్వస్థతతో మరణించారు .

రంగస్థల నటిగా జీవితాన్ని ప్రారంభించిన దేవిక ఎస్.వి.సహస్రనామం బృందం ప్రదర్శించిన అనేక నాటకాలలో వివిధ పాత్రలు పోషించారు . ముక్తా శ్రీనివాసన్ దర్శకత్వం వహించిన ముదలలిలో నటించిన తర్వాత దేవిక సినీరంగంలో ప్రాచుర్యం పొందారు.

## చిత్ర సమాహారం

* శ్రీమద్విరాట్ పోతులూరి వీరబ్రహ్మేంద్ర స్వామి చరిత్ర (1984)
* ఆడవాళ్ళు అలిగితే (1983)
* నయా దిన్ నయీ రాత్ (1974) (హిందీ)
* పాపం పసివాడు (1972)
* చిన్ననాటి స్నేహితులు (1971)
* ఇజ్జత్ (1968) (హిందీ)
* నిలువు దోపిడి (1968)
* భామా విజయం (1967)
* శ్రీకృష్ణావతారం (1967) - రుక్మిణీ
* తిరువిలయాడల్ (1965) (తమిళం) - శెంబగ పాండ్యన్ భార్య
* పెంపుడు కూతురు (1963)
* కర్ణ (1963) - శుభాంగి
* రక్త సంబంధం (1962)
* మహామంత్రి తిమ్మరుసు (1962) - అన్నపూర్ణ
* దక్షయజ్ఞం (1962) - సతీదేవి
* గాలిమేడలు (1962)
* బలే పాండియ (1962)
* బంధపాశమ్ (1962) (తమిళం)
* మన్ మౌజీ (1962) (హిందీ)
* నెంజిల్ ఒరే ఆలయమ్ (1962) (తమిళం) - సీత
* టాక్సీ రాముడు (1961)
* పెండ్లి పిలుపు (1961)
* ఘరానా (1961) (హిందీ)
* పాప పరిహారం (1961)
* పావమణిప్పు (1961) (తమిళం) - క్రైస్తవ సహాయకురాలు
* శభాష్ రాజా (1961)
* మాంగల్యం (1960)
* సహస్ర శిరచ్ఛేద అపూర్వ చింతామణి (1960)
* శాంతినివాసం (1960)
* శభాష్ రాముడు (1959)
* ఘర్ సస్సార్ (1958) (హిందీ) - భారతి
* వరుడు కావాలి (1957)
* రేచుక్క (1954) - లలితాదేవి

## మూలాలు

## బయటి లింకులు

* ఐ.ఎమ్.బి.డి.లో దేవిక పేజీ
# సచ్చు

| సచ్చు |
| --- |
| జననం | సరస్వతి  (1948-01-07) 1948 జనవరి 7 పుథుపడి, వెల్లూరు జిల్లా, తమిళనాడు, భారతదేశం |
| ఇతర పేర్లు | కుమారి సచ్చు |
| వృత్తి | నటి |
| క్రియాశీలక సంవత్సరాలు | 1953 – ప్రస్తుతం |
| తల్లిదండ్రులు | సుందరేశన్ అయ్యర్, జయలక్ష్మి |
| బంధువులు | *మాడి* లక్ష్మి (నటి) |

**సరస్వతి సుందరేశన్ అయ్యర్**, వృత్తిపరంగా **కుమారి సచ్చు** (జననం 7 జనవరి 1948) భారతదేశానికి చెందిన సినిమా, టెలివిజన్ నటి. ఆమె 1953లో *రాణి* సినిమాతో సినీరంగంలోకి అడుగుపెట్టి ఐదు భాషల్లో 500పైగా సినిమాల్లో నటించింది. సచ్చు 1995 నుండి టెలివిజన్ సీరియల్స్‌లో నటించడం ప్రారంభించింది. ఆమెను 2012లో చెన్నైలోని శ్రీకృష్ణ గానసభ కుమారి *నాదగ సూదామణి* పురస్కారంతో సత్కరించింది.

## నటించిన సినిమాల పాక్షిక జాబితా

* రాణి — తొలి సినిమా (1952)
* శ్యామల (1952)
* దేవదాసు (1953)
* అవ్వయ్యార్ (1953)
* సోర్గవాసల్ (1954)
* బహుత్ దిన్ హుయే (1954)
* కావేరి (1955)
* మాయ బజార్ (1957)
* రాజా దేసింగు (1960)
* వీర తిరుమగన్ (1962)
* కలై అరసి (1963)
* కాథలిక్కు నేరమిల్లై (1964)
* ఇన్ఫరవుగల్ (1965) - మలయాళం
* శుభైధ (1965) - మలయాళం
* కల్యాణయాత్రయిల్ (1966) - మలయాళం
* తెంమాజయ్ (1966)
* భామ విజయం (1967)
* నినైవిల్ నింద్రవల్
* ఊటీ వారై ఉరావు (1967)
* ఢిల్లీ మ్పిళ్ళై (1968) - మేఘాల
* గలాట్టా కళ్యాణం (1968) - కాంత
* బొమ్మలాట్టం (1968) - గీత
* డయల్ 2244 (1968) - మలయాళం
* విలెక్కపెట్ట బందంగల్ (1969) - మలయాళం
* సోర్గం (1970)
* మానవన్ (1970)

## మూలాలు

## బయటి లింకులు

* ఇంటర్నెట్ మూవీ డేటాబేసు లో సచ్చు పేజీ
# నందమూరి కళ్యాణ చక్రవర్తి

**నందమూరి కళ్యాణ చక్రవర్తి** తెలుగు సినిమా కథానాయకుడు, సహాయ నటుడు.

## జీవిత విశేషాలు

నందమూరి కళ్యాణ్ చక్రవర్తి ఆంధ్రప్రదేశ్ ముఖ్యమంత్రి, తెలుగు సినిమా నటుడు అయిన నందమూరి తారక రామారావుకు స్వయానా తమ్ముడు త్రివిక్రమరావు కుమారుడు. అతను 1980లలో తెలుగు చిత్రసీమలో కథానాయకునిగా వివిధ చిత్రాలలో నటించాడు. కొన్ని సినిమాలలో సహాయ నటునిగా కూడా నటించాడు. 10 చిత్రాలలో నటించాడు. కానీ తన తండ్రి అనారోగ్యం కారణంగా అతనిని చూసుకొనేందుకు అతను తన సినీ జీవితాన్ని కూడా త్యాగం చేసాడు.

తలంబ్రాలు
## నటించిన సినిమాలు

అతను 1986లో కోడి రామకృష్ణ దర్శకత్వంలోని అత్తగారూ స్వాగతం సినిమా ద్వారా చిత్రసీమలో అరంగేట్రం చేసాడు.

* అత్తగారూ స్వాగతం : 1986
* తలంబ్రాలు : 1986
* మామా కోడలు సవాల్ : 1986
* ఇంటి దొంగ (1987 సినిమా) : 1987
* మారణహోమం :1987
* అత్తగారు జిందాబాద్ 1987
* రౌడీ బాబాయ్ 1987
* జీవన గంగ 1988
* ప్రేమ కిరీటం 198
* మేనమామ 1988
* లంకేశ్వరుడు (సినిమా) 1989
* కబీర్ దాస్ 2003
* ఛాంపియ‌న్ (2025)

## మూలాలు

## బాహ్య లంకెలు

* ఇంటర్నెట్ మూవీ డేటాబేసు లో నందమూరి కళ్యాణ చక్రవర్తి పేజీ
* Nandamuri Kalyan Chakravarthy Personal Life | Unknown Facts About Nandamuri Kalyan Chakravarthy
# రజని

| రజని |
| --- |
| జననం |  (1965-07-27) 1965 జులై 27 బెంగళూరు, కర్ణాటక, India |
| ఇతర పేర్లు | శశికళ శశి |
| వృత్తి | సినీనటి |
| క్రియాశీలక సంవత్సరాలు | 1980–1993 2010–present |
| భాగస్వామి | Dr. Mullagiri Praveen |

**రజని (జ.1965 జూలై 27)** గా సుపరిచితురాలైన శశి కౌర్ మల్హోత్రా ఒక భారతీయ చిత్ర ప్రసిద్ధి నటి. ఈమె ప్రధానంగా తెలుగు సినిమా లలో నటించింది. తమిళ సినీ పరిశ్రమలో శశికళగా పరిచయం అయింది. కొన్ని కన్నడ, మలయాళం చిత్రాలలో కూడా నటించింది. ఆమె 150 చలన చిత్రాలలో నటించింది. సీతారామ కళ్యాణం, రెండు రెళ్ళ ఆరు, అహ నా పెళ్ళంట లలో రాజేంద్ర ప్రసాద్ సరసన, మజ్నులో నాగార్జున సరసన, సీతరాముల కళ్యాణంలో బాలకృష్ణ సరసన నటించింది. ఆమె కన్నడ చిత్రాలలో పలు హిట్ సినిమాలో నటించింది జై కర్నాటక (1987 యొక్క పునర్నిర్మాణం బాలీవుడ్ హిట్ మిస్టర్ భారతదేశం తో) అంబరీష్, నీను నక్కరే హాలు సక్కరెలో విష్ణువర్ధన్. ఆ తర్వాత ఆమె నటించిన భరతన్ లు మలయాళం సినిమా పధేయం లో మమ్ముట్టి తో నటించింది.

## తెలుగు సినిమాల జాబితా

1. సీతారామ కళ్యాణం
2. రెండు రెళ్ళ ఆరు
3. అహ! నా పెళ్ళంట!
4. మజ్ను
5. ఛత్తంతో చదరంగం
6. దొరకని దొంగ
7. రావుగారింట్లో రౌడి
8. నమ్మిన బంటు
9. జీవన గంగ
10. కౌబాయ్ నెం. 1
11. భామ కల్పనం
12. నాగదేవత
13. ప్రజాతీర్పు
14. మంచి మనసులు
15. చిక్కడు దొరకడు
16. బ్రహ్మముడి
17. చిన్నారి దేవత
18. రాము
19. భలే మొగుడు
20. నేనే రాజు – నేనే మంత్రి
21. ఉగ్రనేత్రుడు
22. పెళ్ళి నీకు అక్షింతలు నాకు
23. ప్రతిధ్వని
24. ధర్మ యుద్ధం
25. కలెక్టర్ గారి అబ్బాయి
26. మనవడు దానవడు
27. గయ్యాళి గంగమ్మ
28. లంచావతారం
29. దొంగ కాపురం
30. భామాకలాపం
31. మాంచి మనసులు
32. తాయారమ్మ తాండవ కృష్ణ
33. మిస్టర్ మాయగాడు
34. ముద్దు బిడ్డ
35. ఇదేనా న్యాయం
36. మిష్టర్ భారత్
37. హంతకుడి వేట
38. అగ్నినక్షత్రం
39. నేరం కాడి కడు
40. అగ్నిపుత్రుడు
41. ఉదయం
42. ప్రజలమనీష
43. శంఖారావం
44. గుండమ్మ గారి కృష్ణులు
45. సిరిపురం చిన్నోడు
46. భార్య భర్తల బంధం
47. మారుతి
48. ఆడపడుచు
49. శిక్ష
50. ప్రాణానికి ప్రాణం
51. మొనగాడు
52. సాహస పుత్రుడు
53. బ్రహ్మపుత్రుడు

## మూలాలు

## బాహ్య లంకెలు

* ఇంటర్నెట్ మూవీ డేటాబేసు లో రజని పేజీ
# మామిడిపల్లి వీరభద్ర రావు

|  |
| --- |
| **సుత్తి వీరభద్రరావు** |
|  |
| **జన్మ నామం** | మామిడిపల్లి వీరభద్రరావు |
| **జననం** | (1947-06-06)1947 జూన్ 6  తూర్పు గోదావరి, ఆంధ్రప్రదేశ్, భారతదేశం
 |
| **మరణం** | 1988 జూన్ 30(1988-06-30) (వయసు: 41)  మద్రాసు, భారతదేశం
 |
| **ఇతర పేర్లు** | వీరభద్రుడు
 |
| **భార్య/భర్త** | శేఖరి
 |
| **పిల్లలు** | ఒక అబ్బాయి, ఒక అమ్మాయి
 |
| **ప్రముఖ పాత్రలు** | బాబాయ్ అబ్బాయ్
 |

**సుత్తి వీరభద్ర రావు**గా ప్రసిద్ధిగాంచిన **మామిడిపల్లి వీరభద్ర రావు** (జూన్ 6, 1947 - జూన్ 30, 1988) తెలుగువారికి సుపరిచితమైన హాస్యనటుడు, రేడియో, నాటక కళాకారుడు.

## బాల్యము

వీరభద్ర రావు తల్లిదండ్రులకు ఏకైక కుమారుడు, ప్రథమ సంతానం. అతనికి ఇద్దరు చెల్లెళ్ళు. స్వస్థలం గోదావరి జిల్లా. తండ్రి ఉద్యోగ నిమిత్తం విజయవాడకు తరలి వెళ్ళాడు. విజయవాడలో ఉన్న ఎస్.ఆర్.ఆర్ అండ్ సి.వి.ఆర్ కళాశాల నుండి పట్టభద్రుడయ్యాడు.

## వృత్తి

చిన్నతనము నుంచి నాటక రంగం మీద వున్న మక్కువతో, తండ్రి చూసిన ఉద్యోగావకాశాలను కాదనుకుని, నటుడిగా అటు నాటకాలలో, ఉద్యోగరీత్యా ఆకాశవాణిలో స్థిరపడ్డాడు. సరదాగా మిత్రుని దగ్గరకు వెళ్ళిన వీరభద్రరావుని మాదాల రంగారావు బలిపీఠం సినిమాతో చిత్రరంగ ప్రవేశం చేయించారు. మిత్రుడు, శ్రేయోభిలాషి జంధ్యాల దర్శకత్వములో వచ్చిన నాలుగు స్తంభాలాట చిత్రంతో చిత్రసీమలో స్థిరపడ్డాడు. 1988లో జంధ్యాల దర్శకత్వంలో వచ్చిన చూపులు కలసిన శుభవేళ చిత్రం ఆఖరి చిత్రం.

### ఆకాశవాణి

ఆకాశవాణి నుండి ఎందరో కళాకారులు సినీ రంగానికి వెళ్ళి పేరు తెచ్చుకున్నారు. అలాంటివారిలో వీరభద్రరావు ఒకరు. అతనికి ' సుత్తి ' పదం పేరులో భాగమైంది. సినీరంగంలో చేరి 50కి పైగా చిత్రాలలో నటించాడు. ఆకాశవాణి విజయవాడ కేంద్రంలో ప్రొడక్షన్ అసిస్టెంట్ గా చేరి రెండు దశాబ్దాలు నాటక విభాగంలో చాలాకాలం పనిచేశాడు. పనిచేసి 1980లో చిత్రపరిశ్రమలో చేరారు. 1988 జూన్ 30 న వీరభద్రరావు మదరాసులో కన్నుమూశారు.

### చిత్రసీమ

ఇతడు నటించిన తెలుగు చిత్రాల పాక్షిక జాబితా:

1. నాలుగు స్తంభాలాట (1982)
2. మంత్రి గారి వియ్యంకుడు (1983)
3. మూడు ముళ్ళు (1983)
4. రెండుజెళ్ళ సీత (1983)
5. ఆనంద భైరవి (1984)
6. కాంచన గంగ (1984)
7. మెరుపు దాడి (1984)
8. శ్రీవారికి ప్రేమలేఖ (1984)
9. పుత్తడి బొమ్మ (1985)
10. స్వాతిముత్యం (1985)
11. చంటబ్బాయి (1986)
12. శాంతినివాసం (1986)
13. అహ! నా పెళ్ళంట! (1987)
14. రాక్షస సంహారం (1987)
15. చిన్ని కృష్ణుడు (1988)
16. చూపులు కలిసిన శుభవేళ (1988)
17. పృథ్వీరాజ్ (1988)
18. వివాహ భోజనంబు (1988)

## మరణం

1988లో చూపులు కలసిన శుభవేళ చిత్రానికి హైదరాబాదు లోఒక పాటని చిత్రీకరిస్తున్నప్పుడు కాలు బెణికింది. మధుమేహంతో ఉన్న వీరభద్రరావు విశ్రాంతి తీసుకోవాలని డాక్టర్లు సూచించగా, చిత్రీకరణ పూర్తి అవ్వగానే విశ్రాంతి కోసం చెన్నైలోని ఒక ఆసుపత్రిలో చేరాడు. ఒక రాత్రి నిద్ర కోసం ఇచ్చిన ఇంజక్షను వికటించి గుండెపోటు వచ్చింది. అవే అతని ఆఖరి క్షణాలు. అది 1988, జూన్ 30 తెల్లవారుఝామున జరిగింది.

## బయటి లింకులు

* ఐఎండీబీ లో సుత్తి వీరభద్రరావు పేజీ
# కాంచన

| కాంచన |
| --- |
|  |
| జననం | పురాణం వసుంధరాదేవి (1939-08-16)1939 ఆగస్టు 16 |
| వృత్తి | నటి |

**కాంచన** ఒక తెలుగు సినిమా నటీమణి.

## జీవితం

తమిళ నాట సంపన్న కుటుంబములో జన్మించిన ఈమె అసలు పేరు పురాణం వసుంధరాదేవి. ఈమె తల్లిదండ్రులు ఆంధ్ర ప్రాంతం నుండి మద్రాస్ లో స్థిర పడ్డారు. ఈమె చిన్న తనములోనే భరత నాట్యము, సంగీతములో శిక్షణ పొందినది. ఇవే ఆమె పెద్దయ్యాక నటిగా రాణించడానికి దోహదపడ్డాయి. ఈమె బ్రహ్మచారిణిగా జీవితాన్ని గడిపింది. కుటుంబ ఆర్థిక పరిస్థితి తారుమారు కావడంతో కాంచన చదువు ఆపి ఎయిర్ హోస్టెస్ గా జీవితాన్ని ప్రారంభించింది.

1970వ దశకములో ప్రసిద్ధి చెందిన దర్శకుడు శ్రీధర్ ఈమెను చూసి ప్రేమించి చూడు సినిమాలో హీరోయిన్ అయ్యే అవకాశము ఇచ్చాడు. 1965 సంవత్సరం మధుసూధనరావు గారి వీరాభిమన్యులో కథానాయిక ఉత్తరగా నటించడం ఆమె జీవితానికి బంగారుబాట వేసింది. తర్వాత కె.విశ్వనాథ్ దర్శకత్వంలో ఆత్మ గౌరవంలో పోషించిన నాయిక పాత్రలో గ్లామర్ తో పాటు కొంత హెవీనెస్ కూడా ఉండటంతో ఆమె నటనకు మంచి మార్కులు లభించాయి. హీరో ఘట్టమనేని కృష్ణతో నటించిన అవే కళ్ళు, నేనంటే నేనే చిత్రాల్లో గ్లామరస్ పాత్రలు ధరించగా, స్విమ్మింగ్ డ్రస్ లో గ్లామరస్ స్టార్ గా కనిపించి ఓ రకమైన క్రేజ్ క్రియేట్ చేశారు. కాంచన సాంఘిక చిత్రాలే కాదు దేవకన్య, అందం కోసం పందెం, శ్రీకృష్ణావతారం వంటి జానపద, పౌరాణిక చిత్రాలలో మంచి నటనను ప్రదర్శించారు.

మనుషులు మారాలి, మంచి కుటుంబం చిత్రాల్లో కథకు కీలకమయిన పాత్రలు పోషించిన కాంచన నట జీవితానికి మిగిలిపోయే పాత్రను కళ్యాణ మండపంలో పొషించారు. ఈ చిత్రానికి మాతృక కన్నడంలో వచ్చిన 'గజ్జె పూజ'. ఒక వేశ్య కూతురుగా సంఘంలో గౌరవం పొందటం కోసం తండ్రి కాని తండ్రిని చూసి ఆనందం, ఆశ్చర్యం, తన్మయం, తృప్తి, అవ్యక్త మధురానుభూతితో మథనపడుతూ కాంచన పోషించిన నటనకు ప్రేక్షకుల కళ్ళు చమర్చాయి. హీరోయిన్ గా రిటైరైన తర్వాత ఆనంద భైరవి చిత్రంలో మంచి పాత్ర పోషించారు. 2017 లో విడుదల అయ్యిన అర్జున్ రెడ్డి సినిమాలో నటించారు. ఇప్పటికి అదే ఆవిడ చివరిసినిమా.

## చిత్రమాలిక

* అర్జున్ రెడ్డి (2017)
* గాంధర్వం (1993)
* వక్త్ కా షెహెన్‌షా (1987)
* శ్రీ దత్త దర్శనం (1985)
* ఆనంద భైరవి (1984)
* గడసరి అత్త సొగసరి కోడలు (1981)
* సిగప్పు రోజాక్కళ్ (1978)
* ఇంద్రధనుస్సు (1978)
* అర్జున గర్వభంగం (1979)
* మహాకవి క్షేత్రయ్య (1976)
* సెక్రటరీ (1976)
* ప్రేమనగర్ (1974)
* భక్త తుకారాం (1973)
* దేవుడు చేసిన మనుషులు (1973)
* కళ్యాణ మండపం (1971)
* ధర్మదాత (1970)
* భలే మాష్టారు (1969)
* నాటకాల రాయుడు (1969)
* జరిగిన కథ (1969)
* వింత కాపురం (1968)
* నేనంటే నేనే (1968)
* తీన్ బహురాణియా (1968)
* అత్తే కంగళ్ (1967)
* ఫర్జ్ (1967)
* శ్రీకృష్ణావతారం (1967)
* ప్రాణమిత్రులు (1967)
* ప్రైవేటు మాస్టారు (1967)
* తంగై (1967)
* నవరాత్రి (1966)
* ఆత్మ గౌరవం (1965)
* వీరాభిమన్యు (1965)
* మంచి కుటుంబం (1965)
* ప్రేమించి చూడు (1965)
* కాదలిక్క నేరమిల్లై (1964)
* సీత (1961)
* సువర్ణ సుందరి (1957/I)

## పురస్కారాలు

* ఆంధ్రప్రదేశ్ ప్రభుత్వం నుండి కళారత్న (హంస) పురస్కారం (2016, ఏప్రిల్ 8)

## మూలాలు

## బయటి లింకులు

* ఐ.ఎం.డీ.బీ లో కాంచన చిత్రమాలిక
* ఐడీల్ బ్రెయిన్ లో కాంచన పై వ్యాసము
* తెలుగు తెరకు గ్లామర్ పరిచయం చేసిన నటి
# తాతినేని రాజేశ్వరి

| తాతినేని రాజేశ్వరి |
| --- |
| జాతీయత | భారతీయురాలు |
| వృత్తి | సినిమా నటి |
| క్రియాశీలక సంవత్సరాలు | 1977-1998 |
| Notable work | కర్తవ్యం, సూర్య ఐ.పి.ఎస్, అంతరంగాలు(టి.వి.సీరియల్) |

**తాతినేని రాజేశ్వరి** తెలుగు చలనచిత్ర నటి. సహాయపాత్రలలో ఎక్కువగా నటించింది.

## చిత్ర సమాహారం

ఈమె నటించిన తెలుగు సినిమాల పాక్షిక జాబితా:

* యమగోల (1977) - ఊర్వశి
* ఛాలెంజ్ రాముడు (1980) - లక్ష్మి
* రాధా కల్యాణం (1981)
* అగ్నిపుత్రుడు (1987) - దీక్షితులు భార్య
* గాంధీనగర్ రెండవ వీధి (1987)
* నాకూ పెళ్ళాం కావాలి (1987)
* భారతంలో అర్జునుడు (1987) - అర్జున్ సవతితల్లి
* అశోక చక్రవర్తి (1989) - అలివేలు
* గడుగ్గాయి (1989) - లక్ష్మి
* బంధువులొస్తున్నారు జాగ్రత్త (1989) - సీతమ్మ
* విజయ్ (1989)
* సోగ్గాడి కాపురం (1989)
* కర్తవ్యం (1990) -
* నవయుగం (1990) -
* పుట్టింటి పట్టుచీర (1990)
* ప్రాణానికి ప్రాణం (1990)
* బాలచంద్రుడు (1990) - సరోజ
* జగన్నాటకం (1991) - పరమేశ్వరరావు భార్య
* తల్లిదండ్రులు (1991) - కవిత తల్లి
* సూర్య ఐ.పి.ఎస్ (1991) - పి.ఎ.భార్య
* పెద్దరికం (1992) - మల్లికార్జునుడి భార్య
* ప్రాణదాత (1992) - రాజేశ్వరి
* పెళ్ళి పీటలు (1998) - అంజలి తల్లి

## టెలివిజన్ ధారావాహికలు

* అంతరంగాలు - ఈటీవి
* సంధ్య - జెమినీ టీవీ

## మూలాలు

## బయటిలింకులు

* ఇంటర్నెట్ మూవీ డేటాబేసు లో తాతినేని రాజేశ్వరి పేజీ
# ఊర్వశి (నటి)

| ఊర్వశి |
| --- |
| జననం | కవిత రంజిని తిరువనంతపురం, కేరళ, భారతదేశం |
| భాగస్వామి | * మనోజ్ కె. జయన్
​ ​(m. 2000; div. 2008)​
* శివప్రసాద్ ​(m. 2013)​
 |
| పిల్లలు | 2 |
| బంధువులు | * కళారంజిని (సోదరి)
* కల్పన (సోదరి)
* శూరనాద్ కుంజన్ పిళ్లై (తాత)
 |

కవితా రంజిని (జననం 25 జనవరి 1969) భారతీయ సినిమా రంగంలో "ఊర్వశి" గా సుపరిచితురాలు. ఆమె భారతీయ సినిమా నటి, టెలివిజన్ వ్యాఖ్యాత, నిర్మాత. ఆమె ప్రధానంగా మలయాళ, తమిళ చిత్రాలలో నటించింది. ఆమె "ఉల్సవెమెలం", "పిడక్కొఝి కూవున్న నూట్టండు" సినిమాలను రాసింది. తరువాత వాటిని నిర్మించింది. 2005లో విడుదలైన "అచువింటే అమ్మా" చిత్రంలో ఆమె నటనక్ గాను ఉత్తమ సహాయ నటిగా జాతీయ ఫిలిం పురస్కారాన్ని అందుకుంది.

## జీవిత విశేషాలు

ఊర్వశి 1969 జనవరి 25న సినిమానటుడైన చావర వి.పి.నాయర్, విజయలక్ష్మి దంపతులకు కేరళలోని తిరువనంతపురంలో జన్మించింది. ఆమె అక్కలైన శివాంజలి, కల్పన లు కూడా నటీమణులు. ఆమె సోదరులైన కమల్ రాయ్, దివంగత ప్రిన్స్ లు కూడా కొన్ని మలయాళ చిత్రాలలో నటించారు. తన సోదరుడు ప్రిన్స్ తన 26 సంవత్సరాల వయసులో ఆత్మహత్య చేసుకున్నాడు. ఆమె ప్రాథమిక విద్యను తిరువనంతపురంలోని ఫోర్ట్ గర్ల్స్ మిషన్ హై స్కూల్ నుండి నాల్గవ తరగతి వరకు చదివింది. తరువాత కోడంబక్కం కార్పొరేషన్ హయ్యర్ సెకండరీ స్కూల్లో తొమ్మిదో తరగతి వరకు చదివింది. తరువాత ఆమె కుటుంబంతో పాటు చెన్నై వెళ్ళింది. అప్పటికి ఆమె తన సినీ కెరీర్‌లో మూడు చిత్రాలలోనటిస్తున్నందున ఆమె చదువు కొనసాగించలేకపోయింది. ఆమె మూడు సినిమాలలో నటించడం చూసిన భాగ్యరాజ్ ఆమెను "ముంతనై ముడిచి" సినిమాలోనటించడానికి బుక్ చేసాడు. *ముంతనై ముడిచి* కాల్‌షీట్స్‌లో ప్రాధాన్యత పొందడానికి ఆ ముగ్గురు దర్శకులు ఆమెకు సహాయం చేశారు. ఈ సినిమా విజయవంతమైనచో తమ సినిమాలను విడుదల చేసి లాభాలు పొందవచ్చని వారు ఆశించారు.

ఊర్వశి 2000 మే 2న సినిమా నటుడైన మనోజ్ కె. జయన్ ను వివాహం చేసుకుంది. వారికి ఒక కూమర్తె 2001 నవంబరులో కలిగింది. 2008లో తన మొదటి భర్త మనోజ్ కె. జయన్ నుండి విడాకులు తీసుకున్న తరువాత, ఊర్వశి నవంబర్ 2013లో చెన్నైకి చెందిన బిల్డర్ శివప్రసాద్‌ను వివాహం చేసుకుంది. వారికి ఆగస్టు 2014లో కుమారుడు జన్మించాడు.

## తెలుగు చిత్రాలు

* రుస్తుం
* యమకింకరుడు
* సందడే సందడి
* అల్లరి రాముడు (2002)
* స్వరాభిషేకం
* ఆడవాళ్ళకు మాత్రమే (1994)
* భలే తమ్ముడు (1985)
* మ‌గువ‌లు మాత్ర‌మే (2020)
* కోస్టి (2023)

## మూలాలు